Мектептер жазда бос тұрмауы тиіс - министр Сағадиев
DATE: 11:43, 23 Мамыр 2017 | GMT +5
TITLE: Мектептер жазда бос тұрмауы тиіс - министр Сағадиев
URL: https://kaz.inform.kz/news/mektepter-zhazda-bos-turmauy-tiis-ministr-sagadiev_a3028890/
META: DATE: 11:43, 23 Мамыр 2017 | GMT +5
TOTAL WORDS: 185
AUTHOR(S):
TEXT: «Бүгінде балалар мектеп жанындағы лагерьлерде тек 10 күн ғана жүре алады. Ал каникулдардың мерізімі - 90 күн. Біздіңше, бұл жерде үлкен резерв бар. Балалар жаз бойы мектеп жанындағы спортық және өзге де лагерьлерге бара алады. Ол үшін не істеу керек? Алдымен тиісті жағдайларды жасау қажет. Одан кейін кәсіби мамандар, еріктілер мен студенттер керек. Алайда осының бәрін ұйымдастыру үшін «Білім туралы» заңға өзгерістер енгізу қажет. Сонда мектептер материалдық-теxникалық базаны өздігімен пайдаланып, жаз бойы балалардың демалысын ұйымдастыра алады. Ал қамқоршылық кеңестері мен атааналар бақылау шараларын жүргізеді», - деді Сағадиев Үкіметтің бүгінгі отырысында. Министрдің айтуынша, мектептердің қосымша қызмет көрсеткені үшін түсетін ақыны өздеріне қалдыру қажет. Одан бюджетке көп шығын келмейді. «Біз осы ұсынысты республикалық бюджет комиссиясының қарауына шығарамыз. Бақытжан Әбдірұлы, сізден қолдау көрсетуіңізді сұраймыз», - деп атап көрсетті министр. Айта кетейік, бүгін Ерлан Кенжеғалиұлы жазғы каникулда балалардың демалысын, бос уақыты мен оларды жұмыспен қамтуды ұйымдастыру бойынша есеп берді. Биыл 1-11 сынып оқушыларының саны 2 миллион 671 мың баланы құрап отыр. Олардың жазғы демалысын ұйымдастыру үшін республикада 14 мыңға жуық денсаулық лагерьлері мен алаңдар жұмыс істейді. Жазғы лагерьлер 1 миллион 655 баланы, яғни барлық оқушылардың 61 процентін қамти алады
